Galup

Galup a l'é n'asienda italian-a dël mangé, con sede a Pinareul, specialisà ant la produssion ëd doss, an particolar ëd panaton.

 Stòria 
A l'é stàita fondà a Pinereul ant ël 1922 da Pietro Monsù Ferrua, pastissé piemontèis. Ël prodòt pi conossù dl'asienda a l'é ël panaton bass con la glassa ëd linsòle dël Piemont, creà da l'asienda ant ël 1922.

A s'é fàita conòsse lestament ant ël Piemont, bastansa da vagné ël tìtol ëd fornisseur ëd Ca Savoja ant ël 1937.

Ant j'agn '50 e '60, l'asienda a s'é spantià an tuta l'Italia e al forësté, prinsipalment an Fransa, Regn Unì, Sudàfrica e Stat Unì d'América.

Tra j'agn '70 e '80 l'asienda a l'é rivà al cò dle vèndite, con na produssion artisanal ëd 30.000 panaton e apopré 60-70 dipendent, pi 160-180 dipendent stagionaj e un faturà ch'a dandonava tra le 15 e le 20 miliard ëd lire.

Dòp n'era ëd cal, l'asienda a l'é stàita catà ant ël 2013 da na cordà d'antrapreneur.

 GLP 
miniatura|Lògh dla GLP Industries
La GLP (abreviatura dël nòm "Galup") a l'é la holding ëd Galup, ch'a possed ëdcò l'asienda ëd doss turinèisa Streglio.
Categorìa:Industria e produssion
Categorìa:Industria